Η ειδική μεταχείριση του εξαρτημένου δράστη κατά το στάδιο της απειλής, της προδικασίας και της έκτισης της ποινής
Creators: name: Δημητρακόπουλος, Γεώργιος Ιωάννη
Publisher: name: Aristotle University of Thessaloniki
Year: 2022
Subjects: Εξάρτηση από ναρκωτικά
Κώδικας περί ναρκωτικών ουσιών
Ειδική μεταχείριση εξαρτημένου δράστη
Drug Addiction
Drug Law
Special treatment addicted offender

description: Αντικείμενο της παρούσας εργασίας είναι η ειδική μεταχείριση του εξαρτημένου δράστη και οι συνέπειές της σε όλο το φάσμα της ποινικής διαδικασίας. Αναλύεται το ισχύον νομοθετικό πλαίσιο, ιδίως οι προϋποθέσεις εφαρμογής των σχετικών διατάξεων, και παρουσιάζεται η αντίστοιχη νομολογία, ενώ δίδεται έμφαση στις κυριότερες αντινομίες αλλά και τις διχογνωμίες όχι μόνο μεταξύ νομολογίας και θεωρίας, αλλά και μεταξύ των δικαστηρίων της ουσίας και του ανώτατου ακυρωτικού δικαστηρίου. Στο πρώτο μέρος της εργασίας εξετάζονται η έννοια και οι μορφές της εξάρτησης, οι τρόποι διάγνωσής της, ο δικαιολογητικός λόγος της ειδικής μεταχείρισης του εξαρτημένου δράστη και η επίδραση της εξάρτησης κατά το στάδιο της απειλής της ποινής ως προς τη δημιουργία νέων πλαισίων κυρώσεων. Το δεύτερο μέρος της εργασίας επικεντρώνεται στις ευεργετικές συνέπειες που ο νομοθέτης επιφυλάσσει για τη διάγνωση της εξάρτησης κατά το στάδιο της προδικασίας. Το τρίτο μέρος της εργασίας αφιερώνεται στις ευεργετικές συνέπειες της συμμετοχής και της ολοκλήρωσης θεραπευτικών προγραμμάτων απεξάρτησης, όπως η αναβολή και η αποχή από την ποινική δίωξη, η αναστολή εκτέλεσης της ποινής και εκτέλεσης του εντάλματος σύλληψης, η αναβολή της στράτευσης, η αναβολή της δίκης και η ειδική αναστολή παραγραφής, το τεκμήριο εξάρτησης, η αναγνώριση ελαφρυντικής περίστασης και το ιδιότυπο άσυλο. Περαιτέρω, αντλούνται οι προϋποθέσεις εφαρμογής της ειδικής υφ’ όρον απόλυσης για τους εξαρτημένους δράστες και αναπτύσσονται οι βασικότερες προβληματικές που ανακύπτουν κατά την εφαρμογή της διάταξης ενόψει των πρόσφατων τροποποιήσεων του Ποινικού Κώδικα. Tο τέταρτο μέρος της εργασίας αξιολογεί τις συνέπειες της διάγνωσης της εξάρτησης στους ανήλικους δράστες και προσδιορίζει τις βασικές κατευθύνσεις του νομοθέτη μετά τις πρόσφατες νομοθετικές τροποποιήσεις. Συμπερασματικά, μέσα από τη διαρκή αντιπαραβολή των νομοθετικών διατάξεων και της νομολογίας η εργασία εντοπίζει τις καινοτομίες και τα θετικά σημεία της ισχύουσας νομοθεσίας προς την κατεύθυνση της θεραπείας με γνώμονα την αρχή της επιείκειας προς τον εξαρτημένο χρήστη ναρκωτικών ουσιών. Συγχρόνως, η εργασία επισημαίνει τις διατάξεις του νόμου περί ναρκωτικών ουσιών που απαιτούν νομοθετική τροποποίηση είτε λόγω λεκτικών αστοχιών ως προς τους νομικούς όρους είτε λόγω ύπαρξης νομοθετικών κενών ή αντινομιών.
description: The object of the thesis is the special treatment of the addicted offender and its consequences across the spectrum of criminal proceedings. The current legal framework, in particular conditions for the application of the legal provisions, is analysed and existing case law is presented, while emphasis is placed on significant legal conflicts and divergent opinions not only between case law and jurisprudence, but also between the Courts of substance and the Supreme Court of Annulment. The first part of the thesis examines the notion and the forms of addiction, the methods of its diagnosis, the justification of the special treatment of the addicted offender and the beneficial consequence of addiction at the stage of threat of punishment as regards the creation of new frameworks of sanctions. The second part of the thesis focuses on the beneficial consequences reserved by the legislator for the diagnosis of addiction at the pre-trial stage. The third part of the paper is dedicated to the most beneficial consequences of participation and completion of detoxification treatment programs, such as postponement and abstention from criminal prosecution, suspension of execution of sentence and execution of arrest warrant, postponement of conscription, postponement of trial and special suspension of limitation, presumption of addiction, recognition of mitigating circumstances and special immunity. Furthermore, conditions for the application of special conditional dismissal for addicted offenders are drawn and major problems arising from the application of the provision in the light of the latest amendments to the Penal Code are tackled. The fourth part of the thesis assesses the consequences of addiction diagnosis on juvenile offenders and defines the guiding principles of the legislator after the latest amendments. To conclude, through the continuous collation of the legal provisions and the case law the thesis pinpoints innovations and positive aspects of the current legislation towards the treatment in line with the leniency principle towards the substance use addict. Simultaneously, the thesis highlights the provisions of the Drug Law which are in need of legislative amendment due to either failed legal term formulation or legal vacua or conflicts.